Lewensoomblikke - Doxa Deo | Midstream (Johannesburg)
Ons glo dat God deel is van elke fasset in ons lewens. God het 'n doel vir vreugde, hartseer en verandering in jou lewe.
Ons wil jou help om God se liefde in elke fasset van jou lewe raak te sien.
Vir elke ouer is hierdie 'n geleentheid om hul kinders toe te wy soos wat Jesus toegewy is (Luk 2:42). Tydens hierdie geleentheid lê ouers 'n belofte af om in verhouding met die Here vir hulle kinders 'n voorbeeld te wees van wie Christus kan wees vir hulle. Stuur 'n e-pos vir Marietjie Beckmann indien jy jou kind wil toewy aan die Here.
"Gaan dan heen, maak dissipels …. doop hulle in die Naam van Jesus ……" Matt 28:19 Hierdie is die woorde van Jesus. Doop is 'n opdrag van Jesus aan die kerk waardeur 'n gelowige uitdrukking gee aan sy/haar geloof en begeerte om geïdentifiseer te word met Jesus Christus. Die metode wat ons gebruik is onderdompeling waardeur ons vereenselwig met Jesus se dood, begrafnis en opstanding. Stuur 'n e-pos vir Marietjie Beckmann indien jy gedoop wil word.
Ons is opgewonde saam met jou vir hierdie nuwe fase in jou lewe. Verskeie van ons pastore is beskikbaar vir jou troue. Kontak Dalene Stroebel vir beskikbaarheid van pastore. Ons beste wense vir die beplanning van jou groot dag.